ועדת הכספים, כנסת 20, פרוטוקול מספר 1019, 2018-04-30 11:40

משה גפני: תקנות הדרכונים, התשע"ח–2018; טיוטת תקנות האזרחות (תיקון), התשע"ח–2018; טיוטת תקנות השמות (תיקון), התשע"ח–2018.

משה גפני: רבותיי, לא הבנתי, עליזה - - - לא, שאני אבין רק מה הולך פה – אלה לא מדברים בגלל בג"ץ, עוד מעט לא ידברו בגלל עיתונאים?

משה גפני: אז שב.

<קריאה: אנחנו קידמנו אותו עכשיו.

משה גפני: כן, בדיוק.

משה גפני: בבקשה, מי מציג את התקנות?

<עירית ויסבלום: צהריים טובים.

<עירית ויסבלום: עורכת דין עירית ויסבלום, רשות האוכלוסין וההגירה.

<עירית ויסבלום: מונחות פה תקנות לאישור הוועדה.

<עירית ויסבלום: ומטרת התקנות לתת פטור לחיילים בודדים מאגרות, לפי תקנות הדרכונים, תקנות האזרחות ותקנות השמות.

<עירית ויסבלום: המצב כיום הוא שחיילים בודדים למעשה מקבלים הנחה של 50% כמו חיילים אחרים, לפי תקנות שאושרו לפני כמה שנים.

<עירית ויסבלום: ולמעשה, בקשת השר היא לאשר תקנות לתת לחיילים הבודדים פטור מלא מאותן אגרות.

<עירית ויסבלום: זה באופן כללי.

משה גפני: זאת אומרת, אתם מציעים שמה?

משה גפני: לתת לחיילים בודדים - - -

<עירית ויסבלום: מאותן אגרות שהחיילים הבודדים קיבלו עד היום חצי מחיר, למעשה שילמו את מחצית האגרה לפי התקנות הקיימות, הבקשה היא כעת לתת להם פטור מלא מאותן אגרות.

משה גפני: רגע, סיימת?

משה גפני: בבקשה.

<עירית ויסבלום: זה כרגע, זה באופן כללי.

משה גפני: בסדר.

משה גפני: שיר, בבקשה.

משה גפני: חיילים בודדים – לתת להם פטור מדרכון.

<שיר שפר: בדיוק.

<שיר שפר: איך אתם מגדירים חיילים בודדים?

<שיר שפר: מה זה חייל בודד?

<שיר שפר: אני לא הצלחתי למצוא פשוט הגדרה - - -

מיקי רוזנטל: ההגדרה היא הצה"לית?

<עירית ויסבלום: אז זה בדיוק העניין.

<עירית ויסבלום: אני לא מכירה, לא מצאתי חקיקה שמגדירה מה זה חייל בודד.

<עירית ויסבלום: ולמעשה אנחנו חשבנו שנציגי הצבא יהיו פה למקרה שיהיו להם הערות או יוכלו להבהיר פה דברים.

<עירית ויסבלום: אני מבינה שהם לא זומנו ולכן לא הגיעו.

<עירית ויסבלום: בכל אופן, מכיוון שאין חקיקה שמגדירה אותם - - -

מיקי לוי: ההגדרה אגב היא מאוד מאוד רחבה.

מיקי לוי: גם חייל שהוא אזרח ישראלי, זאת אומרת נולד במדינת ישראל, שני ההורים שלו חיים בארץ אבל גרושים ואני לא יודע מה, גם אם הם חיים יחד והמצב הסוציואקונומי קשה, חלק מהם מוגדרים על ידי הצבא כחיילים בודדים, הצבא נותן להם מגורים, נותן דמי כיס מוגדלים וכו' וכו'.

מיקי לוי: לכן ההגדרה היא מאוד רחבה.

מיקי לוי: זה לא אותו חייל בודד שבא מחוץ לארץ וההורים שלו גרים בארצות הברית.

<עירית ויסבלום: אז אני מבינה.

<עירית ויסבלום: חבל שנציגי הצבא פה לא יכולים לשפוך אור על הדבר הזה.

<עירית ויסבלום: אנחנו לא יודעים להבחין בין החיילים מהסוגים השונים, לכן מבחינתנו - - -

מיקי רוזנטל: יש הגדרות שונות, אני אקריא לך אותן, ברשותך.

מיקי רוזנטל: אני לא חושב שהתכוונתם לכל ההגדרות - - -

משה גפני: רגע, שנייה.

מיקי רוזנטל: לא, זה חשוב.

משה גפני: אבל תן לה רק להשלים.

משה גפני: אני אתן לך.

<עירית ויסבלום: אנחנו כתבנו בתקנות שזה חיילים שהוגדרו בפקודות מטכ"ל כחיילים בודדים.

<עירית ויסבלום: אנחנו לא מכירים את כל הסוגים.

<עירית ויסבלום: חבל, שוב, שנציגי הצבא לא כאן.

משה גפני: חיילים שהוגדרו - - -

<עירית ויסבלום: בפקודות מטכ"ל כחיילים בודדים.

<עירית ויסבלום: לא אנחנו מגדירים מיהם החיילים הבודדים, הצבא מגדיר.

משה גפני: טוב.

משה גפני: תגיד.

מיקי רוזנטל: יש חייל בודד מובהק בהגדרת הצבא, זה חייל שהוריו מתגוררים באופן קבוע בחו"ל ו/או עלה לארץ בגפו, חייל שהוריו היגרו לחו"ל, ו/או חייל שהוריו יצאו לשליחות בחו"ל לתקופה של למעלה מחצי שנה.

מיקי רוזנטל: יש חייל בודד חסר עורף משפחתי - -

<קריאה: מאיפה אתה קורא, חבר הכנסת רוזנטל?

מיקי רוזנטל: מהאתר "כל זכות", שהוא אתר רציני.

מיקי רוזנטל: - - חייל חסר עורף משפחתי; חייל שאין לו כל קשר עם הוריו; חייל הנמצא בקשר עם הוריו, אך אין לו כל אפשרות להתגורר עימם, והם אינם משמשים עבורו תא משפחתי מתפקד ותומך; חייל שהתגורר אצל משפחת אומנה עד גיל 18; וחייל בודד יתום, שהתייתם משני הוריו.

מיקי רוזנטל: למה אתם מתכוונים?

<עירית ויסבלום: מה שכתוב בתיקון שאנחנו הנחנו על שולחן הוועדה זה חייל בודד שהוכר על פי פקודות המטה הכללי של צבא הגנה לישראל.

<עירית ויסבלום: אנחנו לא מכירים את הסוגים השונים.

<עירית ויסבלום: רשות האוכלוסין לא מכירה את הסוגים ולא עושה הבחנה.

משה גפני: זה הסעיף הראשון שאמרת.

מיקי רוזנטל: הכרה כחייל בודד ללשכת הגיוס האזורית – הגשת בקשה לחייל בודד זה רק הראשון.

משה גפני: זה הסעיף שהיא אמרה עכשיו.

משה גפני: רק הראשון כנראה.

<עירית ויסבלום: לא, מי שהוכר כחייל בודד על פי פקודת מטכ"ל.

<עירית ויסבלום: אם פקודות מטכ"ל מגדירות את כל הסוגים האלה, אז לכאורה - - -

משה גפני: נכון.

משה גפני: לכאורה זה הסעיף הראשון שהוא הקריא, אבל זה יכול להיות גם סעיף אחר.

<עירית ויסבלום: ואני גם אבהיר שהכוונה היא שלא אנחנו נתחיל לבדוק מי חייל בודד ומי לא.

משה גפני: אלא פקודות מטכ"ל.

<עירית ויסבלום: הצבא יעביר רשימה מי זה חיילים בודדים.

<עירית ויסבלום: זה נכנס אלינו למחשב.

<עירית ויסבלום: ואז כשפקיד פותח תיק - - -

משה גפני: אין דרך אחרת.

משה גפני: נכון.

<עירית ויסבלום: לא.

<עירית ויסבלום: אנחנו לא מתמודדים עם ההבחנות.

משה גפני: משרד המשפטים?

משה גפני: בבקשה.

<עמרי בן צבי: עמרי בן צבי ממשרד המשפטים.

<עמרי בן צבי: אין לנו הערות נוספות מעבר למה - - -

משה גפני: ההגדרה הזאת שעורכת דין עירית אמרה מקובלת עליכם?

<עמרי בן צבי: היא אחת מההגדרות האפשריות.

משה גפני: לא, אבל היא מבקשת מאיתנו לאשר על חיילים בודדים, כאלה שהם לפי פקודות מטכ"ל נקראים חיילים בודדים.

משה גפני: השאלה אם זאת הגדרה שמקובלת על משרד המשפטים.

<עמרי בן צבי: היא מקובלת על משרד המשפטים.

<עמרי בן צבי: גם הבנו שהדבר הזה נעשה בתיאום עם הצבא, זה גם נכתב.

<עמרי בן צבי: וכיוון שזה בתיאום עם הצבא - - -

משה גפני: בסדר.

מיקי רוזנטל: לא, כאילו אתם קצת מוזרים, אני מוכרח להגיד.

מיקי רוזנטל: זה לא רציני.

מיקי רוזנטל: כשאתם באים לוועדת הכנסת ואתם מבקשים את הדבר הזה, ואתם לא יודעים מה היקף התופעה, ואתם לא יודעים כמה אנשים זה כולל, ואתם לא יודעים את המשמעות התקציבית, ואתם רוצים מאיתנו שנאשר את זה?

<עירית ויסבלום: אנחנו קיבלנו נתונים - - -

מיקי רוזנטל: ואנחנו בעד, אבל לא ככה מתנהל דיון רציני.

<עירית ויסבלום: הנתונים שהועברו אלינו מהצבא זה שמדובר ב-7,000 חיילים בודדים שמוכרים כרגע על ידי הצבא.

<עירית ויסבלום: וחבל שנציגי הצבא לא הוזמנו לדיון.

משה גפני: חבריי חברי הכנסת, אני מעריך שמדובר על כסף לא גדול.

משה גפני: מכיוון שמה שאנחנו מדברים אנחנו מדברים על דרכונים.

משה גפני: זאת אומרת, החייל הבודד הזה רוצה לעשות דרכון, ככה הוא מקבל הנחה של 50%, ככה יקבל פטור.

מיקי רוזנטל: לא, גם אמרתי, אנחנו בעד, רק שלא ככה צריך לקיים דיון.

משה גפני: בסדר.

משה גפני: לא מדובר על הרבה.

משה גפני: ה-7,000 חיילים בודדים, מתוכם כאלה שיעשו דרכונים הוא נמוך.

משה גפני: אני מעריך כך.

משה גפני: חיילים בודדים לא נוסעים לחו"ל ומקבלים דרכונים.

משה גפני: ובכל מקרה, אלה שכן עושים את הדרכון.

מיקי רוזנטל: הם נוסעים לחו"ל, כי הצבא מממן להם - - -

משה גפני: כן, אז אם הוא מממן להם, אז 50% יש הנחה, והם מבקשים לתת להם פטור.

משה גפני: בסדר.

מיקי רוזנטל: פעם בשירות - - -

משה גפני: טוב.

משה גפני: אם אתם תומכים אני עובר להצבעה.

מיקי לוי: לא, לא, יש לנו בעיות איתם.

משה גפני: אה, בבקשה.

מיקי לוי: אני, אדוני, שלחתי לך, ואני מבקש שתסכיתו, זה לא מופנה אליכם, זה מפונה בכלל לרשות האוכלוסין וההגירה.

מיקי לוי: ב-12 במרץ 2018 - - -

<קריאה: - - -

משה גפני: אז מה אם אתה צריך לדבר?

משה גפני: אני לא נותן לכולם לדבר.

משה גפני: אולי אני אתן לך לדבר, אבל אני לא אקשיב.

מיקי לוי: להזכירך, אדוני, את כל הבקשות - - -

משה גפני: אתה לא היית בדיון הקודם.

משה גפני: בא משרד האוצר, והוא אומר: הוא לא יכול להגיד בגלל שהוגש בג"ץ אתמול.

משה גפני: לא, הם מתייחסים לכנסת כמו – לא חשוב.

מיקי רוזנטל: לא, זה חשוב מאוד.

משה גפני: אתה לא ראית מה שהם עשו אתמול בוועדת שרים, היית מבין איך הם מתייחסים אלינו.

מיקי רוזנטל: אני לא מפתיע את עצמי.

מיקי רוזנטל: אני משער שככה זה מתנהל.

משה גפני: כן, כן.

משה גפני: בסדר.

משה גפני: כן, מיקי לוי, בבקשה.

מיקי לוי: התקיים כאן דיון באמת ארוך של כמה וכמה מפגשים בעניין הדרכונים – ביומטרי, חידוש, מחירים.

מיקי לוי: הפעלנו את כוח השפעתנו, הורדנו פה, הורדנו שם.

מיקי לוי: בסוף הם יצאו מבסוטים, כי המחירים היו מטורפים לדרכונים ביומטריים.

מיקי לוי: והם הבטיחו לנו שבעקבות הכנסת הכסף הזה השירות יהיה טוב יותר.

משה גפני: קיבלתי מכתב ממך על זה.

מיקי לוי: שלחתי מכתב לך וליועצת המשפטית.

מיקי לוי: והנושא של הדרכונים ושל האגרות עבר רק בגלל ששני חברי כנסת פראיירים מהאופוזיציה - -

משה גפני: לא פראיירים – אחראים.

מיקי לוי: - - רוזנטל ואני, הצבענו בעד, כי לא רצינו להפיל דבר שהוא חשוב למדינת ישראל.

משה גפני: אחראים, נכון.

מיקי לוי: והנה אני, רק חודשיים אחרי זה נוסע לחו"ל, ודרכוניי נגנבו.

מיקי לוי: נגנבו לי הדרכונים.

מיקי לוי: מזל שהיו איתי גם דרכונים דיפלומטיים, חוזר לארץ, הבאתי אישורי משטרה, הכול מסודר – 540 שקל.

מיקי לוי: חודש לפני הוצאתי את הדרכון – 540 שקל.

מיקי לוי: אני לא מבין, הרי יש לכם כבר את תווי הפנים, יש לכם הכול.

מיקי לוי: הפנקס, הכול.

מיקי לוי: 540 שקל?

מיקי לוי: מילא אני, אתם יודעים, מרוויח מהכנסת כסף.

מיקי לוי: אבל יש אזרחים שאין להם את זה.

מיקי לוי: 540 שקל?

מיקי לוי: אתם השתגעתם.

מיקי לוי: זה לא מופנה אליכם שהשתגעתם – המדינה השתגעה.

מיקי לוי: עכשיו, אדוני, הפניתי את תשומת ליבך, שתינוק בן שנה – כל שנה דרכון.

מיקי לוי: כל שנה דרכון?

מיקי לוי: לקבוע תור, לבוא, לשלם.

מיקי לוי: מה קרה?

מיקי לוי: אתם הבטחתם לנו שיפור שירות.

מיקי לוי: כשאני נוסע לשדה התעופה – עמדתי שעתיים בתור.

מיקי לוי: למה?

מיקי לוי: למה הדבר הזה?

מיקי לוי: לא, אלה שאני קניתי מהם את הכרטיס צ'יק צ'ק גמרתי.

מיקי לוי: אבל אחר ביקורת דרכונים – אלוהים ישמור.

מיקי לוי: אתם הבטחתם, ותעבירו את זה למנהל הכללי, לתגבר את המסלולים בקיץ – אין תגבור מסלולים בקיץ.

מיקי לוי: אין.

מיקי לוי: אני עמדתי שם שעה ושלושת רבעי.

מיקי לוי: זה לא ייתכן.

מיקי לוי: בטרמינל מספר אחד, נסיעה לאתונה, 05:00 לפנות בוקר.

<עירית ויסבלום: מתי זה היה?

מיקי לוי: לפני שלושה חודשים.

<עירית ויסבלום: לענות?

<עירית ויסבלום: אני יכולה לענות.

משה גפני: את מייצגת את משרד הפנים?

<עירית ויסבלום: כן, שנינו.

מיקי לוי: חברים, גם על התינוק וגם על הגניבה.

מיקי לוי: מה קרה?

מיקי לוי: חודש לפני עשיתי דרכון דיפלומטי, עם כל אישורי - - -

משה גפני: מיקי, אני מבקש, מי אדוני?

<אלי לוי: שמי אלי לוי, מנהל תחום מרשם ודרכונים ברשות האוכלוסין.

משה גפני: אני מבקש מכם תשובות בתוך שבוע.

משה גפני: אני מבקש תשובות לגבי מה שהעלה חבר הכנסת מיקי לוי, אני מצטרף לבקשה הזאת.

משה גפני: אני מבקש לדעת למה המחירים הם כאלה, למה על תינוק צריך - - -

<עירית ויסבלום: אישרנו אותם בוועדה.

משה גפני: בסדר, אני מבקש - - -

מיקי לוי: מה שנגנב לא דובר.

מיקי לוי: זה הוסתר מהוועדה.

<עירית ויסבלום: כן.

<עירית ויסבלום: זה ישן.

מיקי לוי: לא, לא, אני אוציא את הפרוטוקולים.

<עירית ויסבלום: זה ישן.

<עירית ויסבלום: זה לא משהו - - -

משה גפני: בסדר, אז תכתבו.

<עירית ויסבלום: אדוני זוכר שזה היה פי ארבע?

משה גפני: אני זוכר.

משה גפני: אין לי זיכרונות טובים מהדיון ההוא.

משה גפני: אני מבקש – תכתבו, תגידו: ועדת הכספים אישרה.

משה גפני: מתקרב יום כיפור, אני צריך לחזור בתשובה על כמה דברים, נחזור גם על זה.

משה גפני: אבל תיתנו תשובה, בגלל שאני הולך לקיים על זה דיון.

משה גפני: זה לא יכול להיות.

משה גפני: מה שמעלה חבר הכנסת מיקי לוי, אנחנו כולנו שותפים לבעיה הזאת.

משה גפני: ויכול להיות שאין ברירה, יכול להיות שזה המצב, נחיה עם זה.

משה גפני: בסדר, אנחנו חיים עם עוד כמה דברים שהממשלה עושה, ואנחנו לא שבעי רצון.

משה גפני: אבל אני רוצה שנמצה את הדיון.

משה גפני: אל"ף, אני מבקש תשובה בכתב לגבי הנושאים שהוא העלה.

משה גפני: אני מבקש תשובה לוועדה.

משה גפני: ואז אנחנו נקרא את התשובה, נראה מה הבעיות, למה יש את כל הנושאים הללו.

משה גפני: וככל הנראה אני אקיים דיון נוסף לדיון שהיה בעבר.

משה גפני: שבוע אני מבקש תשובה.

<קריאה: אין בעיה.

מיקי לוי: אולי טעינו במחיר.

משה גפני: אולי טעינו.

משה גפני: אמרתי, אין לי זיכרונות טובים מהדיון ההוא.

משה גפני: בסדר.

משה גפני: אני רוצה לדעת מחברי הכנסת, האם אתם תצביעו נגד תקנות הדרכונים?

מיקי רוזנטל: אנחנו לא הולכים להצביע נגד, אבל זה לא רציני.

מיקי רוזנטל: למה אין הגדרה?

משה גפני: בסדר.

משה גפני: ההגדרה זו ההגדרה שהיא אמרה.

משה גפני: בבקשה, דקה אחת.

<אורי שיינין: אנחנו רק רוצים להצטרף להערה של חבר הכנסת רוזנטל, שלזו הייתה הכוונה.

<אורי שיינין: על זה גם סיכמנו עם משרד הפנים, אני מעריך שהם לא יכחישו את זה, שמה שהוא כינה חייל בודד מובהק, על זה אנחנו מדברים, על חייל בודד שהוא בעצם עולה, לא משנה אם הוריו היגרו או שהם נולדו שם.

<אורי שיינין: ועל זה מבחינתנו אושרו התקנות, שעליהם גם - - -

משה גפני: תודה רבה.

משה גפני: מי בעד אישור התקנות?

משה גפני: ירים את ידו.

משה גפני: מי נגד?

<שגית אפיק: רגע, צריך להקריא.

משה גפני: אה.

<אורי שיינין: הועלתה פה הערה – האם זה בהתאם למה שחבר הכנסת רוזנטל אמר?

<שגית אפיק: עירית, תקריאי ותסבירי, נכון?

משה גפני: בבקשה.

<עירית ויסבלום: תקנות הדרכונים (תיקון), התשע"ח–2018.

<עירית ויסבלום: בתוקף סמכותי לפי סעיף 10 לחוק הדרכונים, התשי"ב–1952, באישור שר האוצר לפי סעיף 39ב לחוק יסודות התקציב, התשמ"ה–1985 , ובאישור ועדת הכספים של הכנסת לפי סעיף 1(ב) לחוק-יסוד: משק המדינה, אני מתקין תקנות אלה:

משה גפני: הם אמרו לי שהם מאשרים את הגיל פרישה בוועדת שרים.

משה גפני: זה היה צריך לבוא לפה לדיון, כדי שהם יגידו את ההסתייגויות שלהם.

משה גפני: פעם שנייה, אחרי שהם מבטיחים לי – היה אצלי המנכ"ל – שהם מעבירים את זה, לא העבירו.

מיקי רוזנטל: צריך להחליף את הממשלה.

מיקי רוזנטל: לא הבנת את זה עוד?

משה גפני: בבקשה.

משה גפני: אל תשימי לב לבדיחות של חברי הכנסת.

<עירית ויסבלום: אני רק אסביר שזה איזשהו זנב קטן שנשאר לנו תיקונים בקיץ.

<עירית ויסבלום: הוספנו כמה פריטים של תשלום, ועכשיו בעצם למעשה הפריטים שהוספנו בקיץ, אנחנו רוצים להחיל עליהם את התקנות הרגילות של ה-50% הנחה על מחירי הדרכונים לחיילים בסדיר ולחיילים בשירות מילואים.

<עירית ויסבלום: זה משהו שהוא עוד זנב מהקיץ.

<עירית ויסבלום: ולעניין שדובר עליו לחיילים הבודדים:

משה גפני: מתי?

<עירית ויסבלום: 1 ביולי 2018.

משה גפני: טוב.

משה גפני: הלאה.

משה גפני: יש הערות, הלשכה המשפטית?

<שגית אפיק: ההסבר של ההגדרה של חייל בודד.

<שגית אפיק: את הקראת את זה?

משה גפני: כן, היא אמרה.

<שגית אפיק: אמרה, אז הלאה.

<שגית אפיק: תחילה את רוצה?

משה גפני: כן, היא אמרה ה-1 ביולי.

<שגית אפיק: אה, לא שמתי לב.

<שגית אפיק: 1 ביולי?

<עירית ויסבלום: כן.

משה גפני: עוד משהו.

<שגית אפיק: לי אין.

משה גפני: צריך על כל אחד להצביע בנפרד?

<שגית אפיק: אתה יכול בנפרד, אתה יכול ביחד.

<שגית אפיק: שתקריא את כולם, לדעתי.

משה גפני: היא הקריאה את כולם, לא?

<קריאה: לא, יש את האזרחות והשמות.

משה גפני: לא, אז תקריאי הלאה.

משה גפני: רק אם אפשר להקריא יותר מהר, בגלל - - -

<עירית ויסבלום: תקנות האזרחות (תיקון), התשע"ח–2018.

<עירית ויסבלום: בתוקף סמכותי לפי סעיף 17(א) לחוק האזרחות, התשי"ב–1952, באישור שר האוצר לפי סעיף 39ב לחוק יסודות התקציב, התשמ"ה–1985, ובאישור ועדת הכספים של הכנסת לפי סעיף 1(ב) לחוק-יסוד: משק המדינה , אני מתקין תקנות אלה:

<שיר שפר: אפשר רק להסביר למה זה 1 עד 3 ו-5 ולמה לא את כל התקנות בתוספת?

<עירית ויסבלום: קודם כול, אנחנו בעצם לקחנו את אותן אגרות שלחיילי המילואים ולחיילי הסדיר יש הנחה.

<עירית ויסבלום: אז כבר זה למעשה משהו היסטורי שאושר כבר ב-2009, שלא לכל האגרות יש עניין שקשור לחיילים.

<עירית ויסבלום: למשל, לוויתור על אזרחות ישראלית, כמובן שזה לא רלוונטי; או בקשה להליך מדורג של בן זוג זר שהוא נשוי לאזרח זה גם.

<עירית ויסבלום: אנחנו לא רוצים לתת את ההטבות לבני משפחה נלווים אלא רק לחייל עצמו, ולכן זה גם לא רלוונטי.

<עירית ויסבלום: רק השירותים האחרים שהם יותר רלוונטיים.

<עירית ויסבלום: נעבור לשמות?

<שיר שפר: כן.

<עירית ויסבלום: תקנות השמות (תיקון), התשע"ח–2018.

<עירית ויסבלום: בתוקף סמכותי לפי סעיף 25(3) לחוק השמות, התשט"ז–1965, באישור שר האוצר לפי סעיף 39ב לחוק יסודות התקציב, התשמ"ה–1985, ובאישור ועדת הכספים של הכנסת לפי סעיף 1(ב) לחוק-יסוד: משק המדינה, אני מתקין תקנות אלה:

משה גפני: זהו?

משה גפני: טוב.

<אביעד שוורץ: אפשר רק להוסיף?

משה גפני: מי אדוני?

<אביעד שוורץ: אביעד שוורץ, אגף תקציבים באוצר.

<אביעד שוורץ: בהמשך להערה של חבר הכנסת רוזנטל, ההסכמה של שר האוצר הייתה על חיילים בודדים מובהקים, ולא על כלל החיילים הבודדים, כמו - - -

משה גפני: תודה רבה.

משה גפני: מי בעד אישור התקנות?

משה גפני: ירים את ידו.

משה גפני: מי נגד?

משה גפני: מי נמנע?

משה גפני: בעד אישור התקנות – רוב

משה גפני: תקנות הדרכונים, תקנות האזרחות ותקנות השמות אושרו.

משה גפני: התקנות אושרו.

משה גפני: תודה רבה.